1.

A II. melléklet a következőképpen módosul: a) Az 1. cikkben a rendkívüli helyzetekre vonatkozó modul fogalommeghatározását el kell hagyni. b) Az 1. cikkben az „Információs és Felügyeleti Modul (ICM)” fogalommeghatározása helyébe a következő szöveg lép: — „»Információs és Felügyeleti Modul (ICM)«: az az SSP-modul, amely lehetővé teszi a PM-számlatulajdonosoknak online információk beszerzését, valamint lehetőséget ad számukra likviditásátvezetési megbízás bevitelére, likviditáskezelésre és adott esetben rendkívüli helyzetekben biztonsági fizetési megbízások vagy a Rendkívüli Helyzetekre Vonatkozó Megoldásba irányuló fizetési megbízások indítására,”. c) Az 1. cikk a következő fogalommeghatározással egészül ki: — „»Rendkívüli Helyzetekre Vonatkozó Megoldás«: az az SSP funkció, amely a nagyon kritikus és kritikus fizetéseket dolgozza fel rendkívüli helyzetekben,”. d) A 4. cikk (2) bekezdésének a) pontja helyébe a következő szöveg lép: „a) a tagállamok központi vagy regionális kormányzatainak pénzügyi részlegei;”. e) A 4. cikk (2) bekezdésének c) pontja helyébe a következő szöveg lép: „c) i. az Unióban vagy az EGT-ben letelepedett befektetési vállalkozások, beleértve azt az esetet is, amikor az Unióban vagy az EGT-ben letelepedett fióktelepen keresztül járnak el; és ii. az EGT-n kívül letelepedett befektetési vállalkozások, feltéve, hogy az Unióban vagy az EGT-ben letelepedett fióktelepen keresztül járnak el;”. f) A 8. cikk (1) bekezdése b) pontjának ii. alpontja helyébe a következő szöveg lép: „ii. a 4. cikk (1) bekezdésének b) pontjában és a 4. cikk (2) bekezdése c) pontjának ii. alpontjában említett jogalanyok vonatkozásában országra vonatkozó véleményt kell szolgáltatnia a III. függelékben meghatározott formában, amennyiben az ilyen véleményben szolgáltatandó információkat és nyilatkozatokat a(z) [a KB neve beillesztendő] más összefüggésben még nem szerezte be.” g) A 11. cikk (9) bekezdése helyébe a következő szöveg lép: „(9) A résztvevők haladéktalanul tájékoztatják a(z) [a KB neve beillesztendő]-t arról, ha velük kapcsolatban nemteljesítési esemény következik be, vagy ha válságmegelőzési vagy válságkezelési intézkedés vonatkozik rájuk a 2014/59/EU európai parlamenti és tanácsi irányelv (1) vagy bármely egyenértékű alkalmazandó jogszabály szerint.” h) A 27. cikk helyébe a következő szöveg lép: „27. cikk Az üzletmenet folytonosságára vonatkozó és a rendkívüli helyzetek eljárásai (1) A IV. függelékben körülírt, az üzletmenet folytonosságára vonatkozó és a rendkívüli helyzetek eljárásai alkalmazandók rendkívüli külső esemény vagy minden más olyan esemény bekövetkezésekor, ami az SSP működését érinti. (2) Az eurorendszer az (1) bekezdésben meghatározott események bekövetkezésekor biztosítja a Rendkívüli Helyzetekre Vonatkozó Megoldást. A Rendkívüli Helyzetekre Vonatkozó Megoldáshoz való kapcsolódás és annak igénybevétele kötelező a(z) [a KB neve beillesztendő] által kritikus fontosságúnak minősített résztvevők számára. Más résztvevők kérésre csatlakozhatnak a Rendkívüli Helyzetekre Vonatkozó Megoldáshoz.” i) A 28. cikk a következőképpen módosul: i. A (3) bekezdés helyébe a következő szöveg lép: „(3) A(z) [a KB neve beillesztendő] további, különösen a kiberbiztonságra vagy a csalás megelőzésére irányuló biztonsági követelményeket írhat elő valamennyi résztvevő és/vagy a(z) [a KB neve beillesztendő] által kritikus fontosságúnak minősített résztvevők számára.” ii. A szöveg a következő (4) és (5) bekezdéssel egészül ki: „(4) A résztvevők a(z) [a KB neve beillesztendő] rendelkezésére bocsátják a TARGET2-igazolásukat és a TARGET2 telekommunikációs szolgáltatók végponti biztonsági követelményeinek való megfelelésre vonatkozó tanúsítványukat. Amennyiben nem felelnek meg ez utóbbiaknak, a résztvevők a(z) [a KB neve beillesztendő] megítélése szerint kielégítő helyettesítő kockázatcsökkentő intézkedéseket leíró dokumentumot bocsátanak rendelkezésre. (5) Azok a résztvevők, akik harmadik felek számára hozzáférést biztosítanak PM-számlájukhoz az 5. cikk (2), (3) és (4) bekezdése szerint, az (1)-(4) bekezdésben foglalt biztonsági követelményeknek megfelelően kezelik az ilyen hozzáférés lehetővé tételéből eredő kockázatokat. A (4) bekezdés szerinti igazolás tartalmazza, hogy a résztvevő a TARGET2 telekommunikációs szolgáltatók végponti biztonsági követelményeit alkalmazza azokra a harmadik felekre, akik hozzáféréssel rendelkeznek a résztvevő PM-számlájához.” j) A 29. cikk (1) bekezdésének c) pontja helyébe a következő szöveg lép: „c) lehetővé teszi a résztvevők számára tartalék megoldásként a likviditás rendkívüli helyzetekben történő újraelosztását és a rendkívüli helyzetekben használatos kifizetések kezdeményezését, vagy a Rendkívüli Helyzetekre Vonatkozó Megoldásba irányuló fizetési megbízások kezdeményezését a résztvevő fizetési infrastruktúrájának meghibásodása esetére.” k) A 38. cikkben a (2) bekezdés első mondatának c) pontja helyébe a következő szöveg lép: „c) a tagállamok vagy az Unió felügyeleti, szanálási és felvigyázói hatóságai előtt, a KB-kat is beleértve, olyan mértékig, amely azok közfeladatainak ellátásához szükséges, amennyiben – minden ilyen esetben – az információ felfedése nem ütközik az alkalmazandó jog rendelkezéseibe.” l) Az I. függelékben a 2. pont (1) bekezdésben található táblázat ötödik sora helyébe a következő szöveg lép: „MT 202COV Kötelező Fedezeti fizetés” m) A III. függelékben a „Mintaszöveg a nem az EGT-ből érkező TARGET2-résztvevők országára vonatkozó véleményhez” cím alatt a 3.2. pont helyébe a következő szöveg lép: „3.2. Fizetésképtelenség miatt indított eljárásokkal és válságkezeléssel kapcsolatos általános kérdések 3.2.a. Fizetésképtelenség miatt indított és válságkezelési eljárások fajtái A résztvevő ellen a [joghatóság]-ban kizárólag a következő – e vélemény megadása céljából minden olyan, a résztvevőnek [joghatóság]-ban lévő vagyona vagy bármely fióktelepe elleni eljárást tartalmazó – fizetésképtelenség miatti (beleértve a kényszeregyezségi vagy szanálási) eljárásokat indíthatnak: [eljárások listája eredeti nyelven és angol fordításban] (a továbbiakban együttesen: fizetésképtelenség miatt indított eljárások). A fizetésképtelenség miatt indított eljárásokon túlmenően a résztvevő, annak [joghatóság]-ban lévő bármely vagyontárgya vagy fióktelepe a következő eljárások hatálya alá kerülhet [joghatóság]-ban: [soroljon fel minden olyan alkalmazható moratóriumot, csődgondnokságot vagy egyéb olyan eljárást, amelynek eredményeképpen a résztvevő által küldött és/vagy fogadott fizetések felfüggeszthetők vagy korlátozhatók, vagy bármely hasonló eljárást, ideértve a 2014/59/EU irányelvben meghatározottakkal egyenértékű válságmegelőzési vagy válságkezelési intézkedéseket, eredeti nyelven és angol fordításban] (a továbbiakban együttesen: egyéb eljárások). 3.2.b. Fizetésképtelenségre vonatkozó egyezmények A [joghatóság] vagy a [joghatóság]-on belüli, meghatározott kormányzati szervek a következő fizetésképtelenségre vonatkozó egyezményekben részes fél/felek: [szükség szerint adja meg, hogy ezek közül melyek vannak vagy lehetnek hatással e véleményre].” n) A IV. függelék (6) bekezdése a következőképpen módosul: i. Az a) és b) pont helyébe a következő szöveg lép: „a) Ha a(z) [a KB neve beillesztendő] szükségesnek tartja, megkezdi a fizetési megbízások feldolgozását az átmeneti tartalékrendszer alkalmazásával az SSP Rendkívüli Helyzetekre Vonatkozó Megoldásában. Ilyen esetekben csak a minimális szolgáltatási szintet nyújtják a résztvevőknek és a kapcsolódó rendszereknek. A(z) [a KB neve beillesztendő] a rendelkezésre álló kommunikációs eszközök útján tájékoztatja a résztvevőit és a kapcsolódó rendszereket az átmeneti tartalékrendszer alkalmazásának megkezdéséről. b) Az átmeneti tartalékrendszer alkalmazása során a fizetési megbízásokat a résztvevők nyújtják be és a(z) [a KB neve beillesztendő] hagyja jóvá azokat. Továbbá a kapcsolódó rendszerek benyújthatnak fizetési megbízásokat tartalmazó fájlokat, amelyeket a(z) [a KB neve beillesztendő] feltölthet a Rendkívüli Helyzetekre Vonatkozó Megoldásba.” ii. A d) és e) pont helyébe a következő szöveg lép: „d) A rendszerkockázatok elkerüléséhez szükséges fizetések »kritikusnak« minősülnek, és a(z) [a KB neve beillesztendő] dönthet ezekkel kapcsolatban az átmeneti tartalékrendszer alkalmazásának megindításáról. e) A résztvevők a fizetési megbízásokat az átmeneti tartalékrendszerrel történő feldolgozásra közvetlenül a Rendkívüli Helyzetekre Vonatkozó Megoldásba nyújtják be, és a kedvezményezetteknek szóló tájékoztatást a [a kommunikációs eszközök beillesztendők] útján nyújtják be. A kapcsolódó rendszerek a fizetési megbízásokat tartalmazó fájlokat a(z) [a KB neve beillesztendő] részére nyújtják be a Rendkívüli Helyzetekre Vonatkozó Megoldásba való feltöltésre, a(z) [a KB neve beillesztendő]-t arra jogosító felhatalmazással együtt. A(z) [a KB neve beillesztendő] kivételesen manuálisan is felvihet kifizetéseket a résztvevők nevében. A számlaegyenlegekre, valamint a terhelésekre és jóváírásokra vonatkozó információk a(z) [a KB neve beillesztendő]-n keresztül szerezhetők be.” o) A IV. melléklet 7. pontjának a) pontja helyébe a következő szöveg lép: „a) Abban az esetben, ha a résztvevőnek olyan problémája van, amely meggátolja a fizetések TARGET2-ben történő kiegyenlítésében, köteles a problémát megoldani. A résztvevő használhat különösen házon belüli megoldásokat vagy az ICM funkcióit, azaz tartalék megoldásként likviditás-újraelosztást és rendkívüli helyzetekben használatos kifizetéseket (CLS, EURO1).” p) A VI. függelékben a 13. pontban található táblázat harmadik és negyedik sora helyébe a következő szöveg lép: „a T2S DCA-ról T2S DCA-ra történő likviditásátvezetési megbízások 14,1 eurocent átutalásonként Egyenlegen belüli pénzmozgás (azaz zárolás, felszabadítás, likviditás tartalékolása stb.) 9,4 eurocent tranzakciónként”